Document ID: /fineweb-2-swissfilter-quality_10-filterrobots/filtered/02816.jsonl.gz/136

Svake godine nakon novogodišnjih praznika već nam lagano dosade zimske boje i poželimo osvježiti garderobu. Možda proljetne kolekcije još uvijek nisu stigle u prodavaonice, ali tamni džemper na crne tajice već je postao previše dosadna kombinacija.
Najbolji način da osvježite zimsku garderobu je da se veselite onome što vas čeka na proljeće.
Na taj način ne samo da ćete preporoditi svoj izgled, nego ćete se i bolje osjećati.
Jedna od modernijih boja za proljeće i ljeto 2011, je narančasta. U svim svojim nijansama pruža dovoljno izbora za svačiji ukus. Pokušajte dodati neki od narančastih komada u zimsko sivilo. Bez obzira koja bila vaša omiljena zimska kombinacija s narančastom nećete pogriješiti jer se ona dobro kombinira i na hladne (siva) i tople (smeđa) boje.
covermagazin.com